Mesto Turzovka v súlade s ustanovením § 6, ods.1 zákona č.369/1990 Zb. o obecnom zriadení v znení neskorších predpisov a ustanoveniami zákona č.245/2008 Z.z. o výchove a vzdelávaní a o zmene a doplnení niektorých zákonov (ďalej len školský zákon)

**v y d á v a**

**NOVELIZÁCIA č. 2 /2012**

**VŠEOBECNE ZÁVÄZNÉHO NARIADENIA č.2/2008**

**o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti  Mesta Turzovka.**

Všeobecne záväzné nariadenie o výške príspevku na čiastočnú úhradu nákladov v školách a šk. zariadeniach v zriaďovateľskej pôsobnosti mesta Turzovka, ktoré bolo schválené Mestským zastupiteľstvom v Turzovke dňa 24.9.2008 a touto novelizáciou sa upravuje takto:

**Čl. 1**

**Účel, predmet a pôsobnosť**

 Predmetom novelizácie je úprava výšky príspevku na čiastočnú úhradu nákladov v školách a školských zariadeniach v zriaďovateľskej pôsobnosti Mesta Turzovka nasledovne:

**1. V Čl. 2 , Príspevok na čiastočnú úhradu výdavkov za pobyt dieťaťa v Materskej škole**

**Časť A/**

**Výška mesačného príspevku na čiastočnú úhradu výdavkov**

**za pobyt dieťaťa v Materskej škole.**

1. Na základe návrhu riaditeľa Materskej školy, Mesto Turzovka v súlade s ustanovením § 28,ods. 5 školského zákona **určuje výšku príspevku na čiastočnú úhradu výdavkov za pobyt dieťaťa v Materskej škole Turzovka v sume 17,- € / mesiac.**

**2. V Čl. 5, Príspevok na čiastočnú úhradu nákladov v Základnej umeleckej škole Turzovka**

**a podmienky úhrady príspevku**

1. Na základe návrhu riaditeľa ZUŠ, Mesto Turzovka v súlade s ustanovením § 49 ods. 4 školského zákona určuje výšku mesačného príspevku na čiastočnú úhradu nákladov spojených so štúdiom v Základnej umeleckej škole nasledovne :

f) pre žiaka v skupinovej forme vyučovania tanečného odboru **3,- €/ mesiac, t.j.30€/rok**

**3. V** **Čl. 6, Príspevok na čiastočnú úhradu nákladov v Centre voľného času**

**a podmienky úhrady príspevku**

1. Na základe návrhu riaditeľa CVČ, Mesto Turzovka v súlade s ustanovením § 116, ods.6 školského zákona určuje výšku príspevku na čiastočnú úhradu nákladov spojených s činnosťou CVČ Turzovka na školský rok nasledovne :
* **10 €/ krúžok/rok.**

**Čl. 2**

**Právoplatnosť a účinnosť**

1. Toto Všeobecne záväzné nariadenie o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti  Mesta Turzovka bolo schválené Mestským zastupiteľstvom v Turzovke dňa 12.decembra 2012 a nadobúda právoplatnosť pätnástym dňom od jeho schválenia t.j. 27.decembra 2012, s výnimkou čl.6, ktorý nadobúda účinnosť od 1. septembra 2013.

Miroslav Rejda,

primátor mesta

*Vyvesené na úradnej tabuli mesta dňa : 13. december 2012*

*Zvesené z úradnej tabule mesta dňa : 28. december 2012*